Mníška

náhľad|La Religieuse (Henriette Browne, 1859)

Mníška  je žena žijúca mníšskym spôsobom života. Mužský ekvivalent je mních.

Občas je toto slovo zamieňané so slovom rehoľníčka, to však nie je správne, pretože nie všetky rehoľníčky žijú mníšskym spôsobom života a nie všetky mníšky sú rehoľníčky.Klášter v Břevnově - Slovníček pojmů

Na Slovensku je možné stretnúť sa s katolíckymi mníškami, ako sú dominikánske, augustiánske alebo ďalšími (treba však podotknúť, že rehoľné rodiny a rády často združujú mníšske aj nemníšske vetvy svojej tradície, napr. nie všetky dominikánky sú mníšky).dominikanky.cz

Mníšky existujú aj vo východných náboženstvách, ako je budhizmus, taoizmus alebo šintoizmus.

 Kresťanstvo 
 Rímskokatolícka cirkev 
náhľad|Misionárky lásky vo svojich bielo-modrých habitoch
V rímskokatolíckej cirkvi sa ženy po vstupe do kláštora stávajú mníškami/rehoľníčkami až po zložení mníšskych/rehoľných sľubov. Mníšky a rehoľníčky sa riadia vypracovanými pravidlami rádu alebo kongregácie, do ktorej vstúpili. V katolíckej tradícii existuje celý rad jednotlivých pravidiel, ktorými sa vyznačujú jednotlivé rády. Aj keď odev býva podobný, tak sa pri jednotlivých rádoch odlišuje či už strihom habitu alebo jeho farbou (napr.  Kongregácia misionárok lásky, ktorú založila Matka Tereza nosí bielo-modrý odev. Všeobecne sa dá povedať, že keď žena vstupuje do kláštora najprv podstupuje počiatočnú skúšobnú dobu, postuláciuPostulát - Kongregácia školských sestier sv. Františkahttp://www.satmarky.sk/pg/kandidatura/ Kandidatúra - Postulát - Satmárkyhttp://www.karmelitankydj.sk/index.php/formacia/postulat  Postulát - Karmelitánky Dieťaťa Ježiša, keď sa stáva postulantkou. Toto obdobie zvyčajne trvá od šiestich mesiacov do jedného roka, jeho trvanie záleží od jednotlivého rádu. Keď postulantka zistí, že je pripravená na život mníšky, postúpi do ďalšieho obdobia, ktoré sa nazýva noviciát . Toto obdobie trvá jeden až dva roky, v ktorom sa ešte uchádzačka nestala mníškou/rehoľníčkou, pretože ešte nezložila mníšske/rehoľné sľuby. Po tomto období zloží dočasné sľuby, toto obdobie trvá jeden až tri roky. Po tomto období už zloží večné sľuby. Predstavená mníšok, ktorú určili alebo zvolili na čelo ženského kláštora sa nazýva opátka (zastarano abatiša). Všeobecne sa nazýva aj matka predstavená.

 Východné cirkvi 
Označenie pre pravoslávny alebo gréckokatolícky kresťanský kláštor je monastier.Pravoslavný katechismus

 Anglikánska cirkev 
Náboženské komunity v celom Anglicku boli zničené za vlády kráľa Henricha VIII, keď oddelil cirkev v Anglicku od pápežstva počas anglickej reformácie. Kláštorom boli odobraté ich pozemky a majetok, a mnísi boli nútení buď žiť sekulárnym životom, alebo museli opustiť krajinu.

 Iné kresťanské náboženstvá 
Niektoré reformačné alebo luteránske cirkvi majú menšie kláštorné komunity, ale všeobecne majú menšiu úlohu než je to v rímskokatolíckej cirkvi alebo vo východných cirkvách.

 Referencie 

 Pozri aj 
 Mních
 Kláštor
 Monastier
 Rehoľný rád
 Matka predstavená
 Perfectae Caritatis

 Iné projekty 

 Externé odkazy 
 Postupnost od prijatia až po mníšstvo - www.sestry-nppm.cz  česky
 Blog Katolíckych mníšok anglicky
 Nuns heslo na -  The Catholic Encyclopedia anglicky
 Inštrukcie pre život mníšok - VERBI SPONSA - www.vatican.va anglicky 
 Význam termínov mníška, sestra, mních, brat - anglicky 

Kategória:Náboženské povolania
Kategória:Zasvätený život
Kategória:Kláštory
Kategória:Ženy a náboženstvo